
Uznesenie Mestský súd Bratislava III vo veci konania o zosúladenie údajov so skutočným právnym stavom pri zapísanej osobe : Reclay Systems s.r.o., Plynárenská 1, 821 09 Bratislava - mestská časť Ružinov, IČO: 47 257 997, zapísaná v obchodnom registri Mestského súdu Bratislava III, v odd.: Sro, vl. č. 104851/B, o návrhu navrhovateľa: Wineology.sk s.r.o., Plynárenská 1, 821 09 Bratislava - mestská časť Ružinov, IČO: 53 075 358, zast.: Eversheds Sutherland, advokátska kancelária, s.r.o., Hodžovo nám.1/A, 811 06 Bratislava, 36 659 746, takto rozhodol: I. Súd pri obchodnej spoločnosti: Reclay Systems s.r.o., Plynárenská 1, 821 09 Bratislava - mestská časť Ružinov, IČO: 47 257 997, zapísaná v obchodnom registri Mestského súdu Bratislava III, v odd.: Sro, vl. č. 104851/B, a) vymazáva v časti VIII. Spoločníci údaje o adrese sídla spoločníka - Wineology.sk s.r.o., Digital Park III. Einsteinova 19, 851 01 Bratislava - mestská časť Petržalka z obchodného registra ; a b) zapisuje v časti VIII. Spoločníci údaje o adrese sídla spoločníka - Wineology.sk s.r.o., Plynárenská 1, 821 09 Bratislava - mestská časť Ružinov do Obchodného registra. II. Obchodná spoločnosť, Reclay Systems s.r.o., Plynárenská 1, 821 09 Bratislava - mestská časť Ružinov, IČO: 47 257 997, zapísaná v obchodnom registri Mestského súdu Bratislava III, v odd.: Sro, vl. č. 104851/B, je povinná zaplatiť súdny poplatok vo výške 50 Eur v lehote 3 dní od právoplatnosti uznesenia. odôvodnenie: 1.Návrhom zo dňa 18.06.2026 žiadal navrhovateľ zapísať zmenu údajov do obchodného registra pri zapísanej osobe ohľadom sídla spoločníka, Wineology.sk s.r.o., spoločnosti. Zmenu sídla preukázal predovšetkým výpisom z obchodného registra obchodnej spoločnosti, Wineology.sk s.r.o., IČO: 53 075 358, zapísanej v obchodnom registri Mestského súdu Bratislava III odd. Sro 145342, ku dňu 01.05. 2025. 2. 2. Podľa § 126 ods. 1 zákona č. 29/2026 Z. z. o obchodnom registri konanie vo veci zápisu údajov do obchodného registra, zápisu zmeny zapísaných údajov alebo výmazu zapísaných údajov, ktoré sa začalo a právoplatne neskončilo do 16. augusta 2026 sa dokončí podľa predpisov účinných do 16. augusta 2026.
2.1. Návrh na konanie o zhode pri zapísanej osobe bol súdu doručený pred prijatím novely zákona o obchodnom registri a preto konanie sa dokončí podľa doterajších predpisov, t. j. zákona č. 530/2003 Z. z. o obchodnom registri a ustanovení o konaniach vo veciach obchodného registra zákona č. 161/2015 Z. z. Civilný mimosporový poriadok, ktoré boli v dôsledku prijatej novely zrušené. 3.Mestský súd Bratislava III je príslušný registrový súd (ďalej len „registrový súd") v konaní o zosúladenie údajov v obchodnom registri so skutočným právnym stavom podľa § 278 písm. b) zákona č. 161/2015 Z. z. Civilný mimosporový poriadok v príslušnom znení (ďalej len „Cmp"). 4.Podľa § 289 Cmp konaním o zosúladenie údajov sa má dosiahnuť zhoda zápisu v obchodnom registri so skutočným právnym stavom inak ako na základe návrhu na zápis údajov do obchodného registra. 4.1. Návrh na začatie konania o zhode môže podľa § 290 ods. 1 podať každý, kto má právny záujem na správnosti údajov zapísaných v obchodnom registri alebo každý, koho sa zapísané údaje týkajú s výnimkou zapísanej osoby, ktorá zmenu zapísaných údajov môže dosiahnuť jedine prostredníctvom konania o zápise údajov do obchodného registra (§ 290 ods. 2 Cmp). 5.Podľa § 291 odsek 1 Cmp ak sa konanie o zosúladenie údajov začína bez návrhu, registrový súd v uznesení o začatí konania uvedie, aké údaje majú byť do obchodného registra zapísané. 6.Podľa § 291 odsek 2 Cmp súdy a iné orgány vždy upozornia registrový súd na nezhodu medzi skutočným právnym stavom a stavom zápisu v obchodnom registri, ak tieto skutočnosti zistia pri svojej činnosti. 7.Podľa § 292 odsek 1 Cmp účastníkmi konania o zosúladenie údajov sú navrhovateľ, zapísaná osoba a osoba, ktorej údaje majú byť do obchodného registra zapísané alebo z obchodného registra vymazané. 8.Podľa § 294 odsek 1 Cmp návrh na začatie konania alebo uznesenie o začatí konania doručí registrový súd účastníkom a vyzve ich, aby sa vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu. 9.Podľa § 297 odsek 1 Cmp súd rozhoduje uznesením. 10.Podľa ust. § 297 ods. 2 Cmp zápis údajov do obchodného registra vykoná registrový súd v deň vydania uznesenia. 11.Podľa § 298 ods. 2 CMP, ak registrový súd rozhodne o vykonaní zápisu do obchodného registra, súčasne uloží zapísanej osobe zaplatiť súdny poplatok vo výške, v ktorej by zapísaná osoba bola povinná zaplatiť súdny poplatok za návrh na zápis údajov do obchodného registra. 12. Podľa § 24 Cmp, konanie je začaté doručením návrhu na začatie konania súdu alebo vydaním uznesenia o začatí konania. 13. Pred rozhodnutím vo veci samej registrový súd, vzhľadom k predloženým prílohám k návrhu, nepostupoval podľa § 294 ods. 1 Cmp s poukazom na článok 12 Základných zásad Civilného mimosporového poriadku. Zasielanie výzvy na vyjadrenie zapísanej osobe ako účastníkovi konania, v danom prípade, súd považoval za nadbytočné, keďže z obsahu predložených príloh vyplýva potreba zabezpečiť aktualizáciu zapísaných údajov v registri pri sídle spoločníka spoločnosti. 14. V tejto súvislosti ale súd poukazuje na právnu úpravu zápisu údajov do obchodného registra (a to aj súčasnú právnu úpravu) podľa ktorej, v prípade zmeny údajov zapísaných v obchodnom registri o zapísanej osobe, sa zásadne zmena údajov do registra zapisuje prostredníctvom návrhu na zápis údajov alebo ich zmeny do obchodného registra, ktorý podáva zapísaná osoba. Konanie o zosúladenie údajov slúži len ako prostriedok nápravy neželaného stavu, keď aktualizácia údajov obchodného registra sa nedosiahla prostredníctvom konania o návrhu na zápis (registráciu) údajov do obchodného registra, ktorý je povinný podať v zákonom stanovenej lehote štatutárny orgán spoločnosti konajúci v mene zapísanej osoby a v konečnom dôsledku je rovnako spoplatnený ako konanie o zápise. 15. V danom prípade prebiehalo konanie o zápise zmeny údajov o sídle zapísanej osoby do obchodného registra pod sp. zn. 99Re/2458/2025 , avšak o zápis zmeny sídla spoločníka spoločnosti v návrhu nežiadal. Z uvedeného dôvodu zmenu zapísaných údajov súd nemohol vykonať v rámci opravy zápisu.
15.1.Keďže zapísaná osoba v zákonnej lehote (§ 4 ods. 9 zák. 530/2003 Z .z. o obchodnom registri) a ani do vydania predmetného rozhodnutia, podľa novej právnej úpravy, nepodala návrh na zápis (registráciu) údajov do obchodného registra, považoval súd za potrebné rozhodnúť tak, ako je uvedené vo výrokovej časti uznesenia. 16. V rozhodnutí podľa § 297 CMP o vykonaní zápisu uloží registrový súd zapísanej osobe povinnosť zaplatiť súdny poplatok. Nakoľko súd rozhodol o vykonaní zápisu do obchodného registra, uložil zapísanej osobe - obchodnej spoločnosti povinnosť zaplatiť súdny poplatok vo výške 50- eur podľa Položky 17 písm. c) Sadzobníka súdnych poplatkov, t. j. vo výške, v ktorej by zapísaná osoba bola povinná zaplatiť súdny poplatok, ak by bola podala riadny návrh na zápis údajov do obchodného registra (výrok II). V danom prípade sa nejedná o zmenu názvu sídla spoločníka spoločnosti, ale o zmenu sídla a teda o úkon, ktorý je podľa zákona o súdnych poplatkoch spoplatnený podľa vyššie uvedenej položky. Poučenie: Proti tomuto uzneseniu vo vzťahu k výroku I. a II. možno podať odvolanie do 15 dní odo dňa doručenia, na Mestskom súde Bratislava III, proti rozhodnutiu ktorého smeruje, a to v dvoch vyhotoveniach. V odvolaní sa popri všeobecných náležitostiach, akými sú ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že : a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné. Ak účastník nepredloží potrebný počet rovnopisov a príloh, súd vyhotoví kópie na jeho trovy.

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2026:1326205366.1 (dáta aktuálne k 15. 11. 2026). Záväzné je znenie zverejnené súdom.




